Carcaixent sense fum - "Dia Mundial Sense Tabac 2024"
29 de maig de 2024

Carcaixent

El lema que proposa la OMS per al Dia Mundial Sense Tabac 2024 convida als jóvens a pegar un pas endavant fornt a la industria tabacalera. "Protegir a la infància de la interferència de la industria tabacalera - Dona un pas al front".

Proposa a la joventut de tot el món, que demanen que la indústria tabaquera cesse de dirigir-se a este a ells amb productes nocius per a la salut. La joventut de tot el món està demanant als governs que adopten polítiques que els protegisquen de les pràctiques manipuladores de les indústries tabaquera i altres indústries afins, inclosa la comercialització incessant dels seus productes perillosos a través de les xarxes socials i les plataformes de streaming.

Dades clau:

Hi ha 1.300 milions de consumidors de tabac a tot el món. El tabac mata al voltant de 8 milions de persones cada any (més de 7 milions de fumadors actius i més d'1 milió de no fumadors exposats al fum aliè).

L'esperança de vida dels fumadors és almenys 10 anys més xicoteta que la dels no fumadors.

El tabac és l'únic producte de consum legal que mata fins a la meitat dels consumidors quan s'utilitza exactament d'acord amb les indicacions del fabricant.

Les empreses tabaqueres gasten cada any més de 8.000 milions de dòlars en màrqueting i publicitat.

Els xiquets i adolescents que usen cigarrets electrònics tenen almenys el doble de possibilitats de fumar cigarretes més tard a la seva vida.

Complementant esta campanya mundial, en la localitat portem a terme una iniciativa "Carcaixent sense fum", que consistix en una serie d'actuacions en diferents àmbits al voltant de la prevenció del consum de tabac. Alguna d'elles és la difusió a través de punts d'informació claus (centre de salut, ajuntament, Servicis Socials, biblioteca, etc.) de fullets i material de sensibilització sobre els riscos del consum de tabac i d'una guia de com poder deixar de fumar.

Al mateix temps, s'ha  convocat la novena edició del concurs de cartells del dia mundial sense tabac i que en breu tindrem els nous guanyadors.